text: RAPSÒDIA: Nadala 2019
  En una nit com aquesta no he pogut resistir-me a escriure-us quatre ratlles. I què millor que una nadala? La va escriure ja fa temps una amiga meva que, desgraciadament, ja no és entre nosaltres. O més ben dit hi és i perviu en el nostre record, el dels que la vam estimar. Es deia Remei i escrivia uns poemes preciosos, com aquest.
  Sense el seu permís m'he atrevit a posar-hi música i gravar-la aquesta tarda mateix, sense cap embolcall més que les veus i la guitarra. Amb aquesta nadala van els meus desitjos: que tingueu unes molt bones festes i que comenceu amb bon peu aquest 2020 que ja albirem a la cantonada.
  M. Roser 25 de desembre de 2019 a les 12:19
  Bon Nadal August, una nadala preciosa que ens porta records de quan érem infants, sobretot perquè encara ens en sentim...I m'ha agradat molt que la cantessis.
  Que tinguis unes bones festes i puguis fer realitat les teves il·lusions i els teus somnis.
  Galionar 26 de desembre de 2019 a les 8:51
  Una magnífica nadala, August, la que ens regales. Ja era preciosa només en vers i preciosa és cantada. Molt bones festes!
  McAbeu 26 de desembre de 2019 a les 9:00
  Tot un regal de Nadal. Bones Festes!!
  xavier pujol 26 de desembre de 2019 a les 9:11
  El poema és d'una bellesa costumista molt adient per aquestes dates.
  La música i la interpretació, a l'alçada.
  Bones Festes August.
  Helena Bonals 27 de desembre de 2019 a les 19:33
  Les veus, la guitarra i el xiular, crec que milloren el poema, com hauria de fer qualsevol interpretació.
  Carme Rosanas 8 de gener de 2020 a les 19:51
  Faig tard per a dir-te Bones Festes, però no és mai tard per escoltar un bonic poema i una bona cançó, plens de tendresa. Gràcies, August!